CELEX: 62008CJ0545
Language: mt
Date: 2010-05-06 00:00:00
Title: Sentenza tal-Qorti tal-Ġustizzja (it-Tielet Awla) tas-6 ta' Mejju 2010.#Il-Kummissjoni Ewropea vs ir-Repubblika tal-Polonja.#Nuqqas ta' Stat li jwettaq obbligu - Komunikazzjonijiet elettroniċi - Direttivi 2002/21/KE u 2002/22/KE - Fornitur ta' servizzi ta' aċċess għall-internet b'veloċità għolja - Impożizzjoni fuq it-tariffi tas-servizzi ta' aċċess għall-internet b'veloċità għolja tal-obbligu li tinkiseb awtorizzazzjoni u tal-obbligu li jkunu stabbiliti fuq il-bażi tal-ispejjeż tal-provvista ta' dawn is-servizzi - Nuqqas ta' analiżi tas-suq.#Kawża C-545/08.

Sentenza tal-Qorti tal-Ġustizzja (It-Tielet Awla) tas-6 ta’ Mejju 2010 – Il‑Kummissjoni vs Il-Polonja
      (Kawża C‑545/08)
      “Nuqqas ta’ Stat li jwettaq obbligu – Komunikazzjonijiet elettroniċi – Direttivi 2002/21/KE u 2002/22/KE – Fornitur ta’ servizzi ta’ aċċess għall-internet b’veloċità għolja – Impożizzjoni fuq it-tariffi tas-servizzi ta’ aċċess għall-internet b’veloċità għolja tal-obbligu li tinkiseb awtorizzazzjoni
         u tal-obbligu li jkunu stabbiliti fuq il-bażi tal-ispejjeż tal-provvista ta’ dawn is-servizzi – Nuqqas ta’ analiżi tas-suq”
      
      1.                     Proċedura - Rikors promotur - Rekwiżiti proċedurali - Identifikazzjoni tas-suġġett tal-kawża - Sunt tal-motivi invokati (Regoli
            tal-Proċedura tal-Qorti tal-Ġustizzja, Artikolu 38(1)(ċ)) (ara l-punti 25, 26)
      2.                     Rikors għal nuqqas ta’ twettiq ta’ obbligu - Dritt ta’ azzjoni tal-Kummissjoni - Eżerċizzju li ma jiddependix mill-eżistenza
            ta’ interess ġuridiku speċifiku (Artikolu 226 KE) (ara l-punt 30)
      3.                     Approssimazzjoni tal-liġijiet - Settur tat-telekomunikazzjonijiet - Netwerks u servizzi ta’ komunikazzjonijiet elettroniċi
            - Qafas regolamentari - Direttiva 2002/21 - Servizz universali u drittijiet tal-utenti - Direttiva 2002/22 – Sistema tranżitorja
            (Direttivi tal-Parlament Ewropew u tal-Kunsill 2002/21, Artikolu 16 u l-ewwel paragrafu tal-Artikolu 27, u 2002/22, Artikoli
            16 u 17) (ara l-punti 46-50, 57-72 u d-dispożittiv)
      Suġġett 
      
         
               Nuqqas ta’ Stat li jwettaq obbligu - Ksur tal-Artikoli 16 u 17 tad-Direttiva 2002/22/KE tal-Parlament Ewropew u tal-Kunsill,
                  tas-7 ta’ Marzu 2002, dwar servizz universali u d-drittijiet tal-utenti li jirrelataw ma’ networks u servizzi ta’ komunikazzjonijiet
                  elettroniċi (Direttiva Servizz Universali) (ĠU Edizzjoni Speċjali bil-Malti, Kapitolu 13, Vol. 29. p. 367), kif ukoll tal-Artikoli
                  16 u 27 tad‑Direttiva 2002/21/KE tal-Parlament Ewropew u tal-Kunsill, tas-7 ta’ Marzu 2002, dwar kwadru regolatorju komuni
                  għan-networks ta’ komunikazzjonijiet u servizzi elettroniċi [netwerks u servizzi ta’ komunikazzjonijiet elettroniċi] (Direttiva
                  Kwadru [Qafas]) (ĠU Edizzjoni Speċjali bil-Malti, Kapitolu 13, Vol. 29. p. 349) - Impożizzjoni fuq operatur tal-obbligu li
                  jikseb awtorizazzjoni għat-tariffi bl-imnut għall-provvista ta’ servizzi ta’ aċċess għall-internet b’veloċità għolja mingħajr
                  ma saret analiżi tas-suq.
               
            Dispożittiv
      
         
                  1)
               
               
                  
               
               
                  	Billi rregolat it-tariffi bl-imnut għall-provvista ta’ aċċess għall-internet b’veloċità għolja mingħajr ma qabel wettqet analiżi
                     tas-suq, ir-Repubblika tal-Polonja naqset milli twettaq l-obbligi tagħha taħt id-dispożizzjonijiet moqrija flimkien tal-Artikoli
                     16 u 17 tad-Direttiva 2002/22/KE tal‑Parlament Ewropew u tal-Kunsill, tas-7 ta’ Marzu 2002, dwar servizz universali u d-drittijiet
                     tal-utenti li jirrelataw ma’ networks u servizzi ta’ komunikazzjonijiet elettroniċi (Direttiva Servizz Universali), kif ukoll
                     tal‑Artikoli 16 u 27 tad-Direttiva 2002/21/KE tal-Parlament Ewropew u tal‑Kunsill, tas-7 ta’ Marzu 2002, dwar kwadru regolatorju
                     komuni għan-networks ta’ komunikazzjonijiet u servizzi elettroniċi [netwerks u servizzi ta’ komunikazzjonijiet elettroniċi]
                     (Direttiva Kwadru [Qafas]).
                  
               
            
         
                  2)
               
               
                  
               
               
                  	Ir-Repubblika tal-Polonja hija kkundannata għall-ispejjeż.